A Francia Királyság () egy történelmi feudális, majd abszolutista monarchia, az európai történelem egyik legerősebb és legmeghatározóbb nagyhatalma a közép- és kora újkor során. A Nyugati Frank Királyság jogutódjaként jött létre Capet Hugó megkoronázásával 987-ben, és 1792-ig, a francia forradalom során kikiáltott Első Köztársaságig állt fenn. Bonaparte Napóleon veresége és a Francia Császárság bukása után, 1814-ben a Bourbon-restauráció alkotmányos monarchiaként visszaállította a királyságot, ami az 1848. februári forradalomig és I. Lajos Fülöp király lemondásáig tartott.